JUMAL KÕNELEB
Tere jälle!
Tänane rõõmusõnum meile on see, et igaüks meist võib saada usku.
Kui sul on elus teatud väljakutseid, vajad sa selles usku.
Mina vajan küll igal päeval usku, sest me kristlik kool toimib usu varal.
Usk ei aita meid
ainult ühekordselt saada päästetud vaid usk kannab meid.
Õige jääb usust elama.
Kust tuleb see usk?
Viimati lugesime Piiblist, kirjast roomlastele,
et usk tuleb kuuldust ja kuulmine Kristuse Sõna kaudu.
Kui kuuleme Jumala Sõna, siis see sünnitab meis usku.
See tähendab õieti seda, et kui mul on keeruline olukord,
kus olen silmitsi millegagi, mida ma ei oska lahendada
või ma ei tea millelegi vastust ja vajan abi ning olen kristlane,
või ehk on mul mingi arusaam, et äkki on kusagil olemas Jumal,
siis mida ma sel juhul teen, kui ma tõeliselt vajan abi?
Võtan siis selle raamatu ja hakkan lugema, mis on kirjas.
Hakkan uurima ja otsima vastust.
Ma otsin just sellele vastust, millele on mul seda parajasti vaja.
Ma hakkan otsima, mis on siia kirjutatud.
Lugedes märkan, et siin, selles raamatus on lootust.
Siin räägitakse inimestest,
kes on olnud võimatutes olukordades ning nad on saanud abi.
Mida nad on teinud ja kuidas?
Kuidas Jumal on tegutsenud?
Mida rohkem ma uurin
ja loen selle teema kohta, seda enam ma märkan,
et minuga on keegi suurem ning ma ei olegi üksinda.
Mul on siiski lootust selles asjas.
Siin on ju tavalised inimesed,
kes on saanud näha imesid oma tavalises elus.
Innustun nagu väike laps: "Mina tahan ka sedasama!"
Usk kasvab ja tõuseb ning areneb minu südames.
Saan julguse hakata paluma ja anuma asju.
Hakkan katsetama tervenemisteemadega
ja palun Jeesuse nimel näiteks hambaharja või midagi muud.
Kasvatan oma usku ja hoian sellest kinni.
Jeesus ütleb: "Olgu teil usku Jumalasse!"
Tänan Teda ja kasvatan oma usku.
Ma hakkan saama imesid.
Imed hakkavad sündima lausa argipäeva keskel.
See võib alata hambaharjast, mis tundub pisike ja tühine asi,
aga see on suur asi selle jaoks, kellel ei ole parajasti üldse raha.
Just nii.
Oleme oma elus saanud palju asju palve kaudu.
Riideid, maja ja auto.
Kõike oleme pidanud paluma ning Jumal on vastanud.
Isegi mitu autot oleme saanud. - Just nii.
Oled kindlasti kuulnud kedagi tunnistavat Jumala imedest.
See on kindlasti tõstnud ka sinu usku.
Võib-olla on koguduses keegi rääkinud oma tervenemisest
või oled kuulnud ja näinud tunnistusi TV7 telekanali kaudu.
Oled kindlasti märganud, et kui kuuled sellest, su usk kasvab.
Tekib teatud elevus.
Usk sünnib ja tuleb kuulmisest.
Tähelepanuväärne on see, et Jeesus räägib sinepiseemnest.
Jüngrid palusid, et Jeesus kasvataks nende usku.
Luuka evangeeliumis vastab Jeesus selle peale,
et kui neil oleks usku sinepiseemne jagu,
võiksid nad teha imesid ja öelda puule, et see viskuks merre.
Jeesus räägib seemnest.
Täna vaatame Piibli tähendamissõna, mis on tõeliselt märkimisväärne.
See on Matteuse, Markuse ja ka Luuka evangeeliumis.
See näitab, et see on oluline, sest kõik on selle üles kirjutanud.
See on tähendamissõna külvajast.
Kuula seda tähelepanelikult,
sest see räägib just sellest, mida Jeesus püüdis jüngritele öelda,
kui nad rääkisid usust ja Tema hoopis sinepiseemnest.
Miks?
Jumala Sõna on seeme.
Loen Markuse evangeeliumi 4. ptk-ist.
Jeesus ütleb jüngritele midagi, kui Ta räägib tähendamissõnu.
Jüngrid ei mõista, millest Ta räägib.
Ta ütleb peale külvaja tähendamissõna jutustamist,
kui nad selle tähendust ei mõista, ütleb Ta neile 13. salmis:
"Teie ei tea isegi selle tähendamissõna tähendust,
ja kuidas te siis võiksite mõista mis tahes muud tähendamissõna?"
Jeesus ütleb, et kui seda ei mõista, siis ei mõista teisi ka.
See on tähendamissõna, mida on tähtis mõista.
See on mingi fundamentaalne asi, mida Issand neile nüüd õpetab.
See on põhiline asi, mida on oluline mõista.
Mis see siis on?
Külvaja külvab Sõna.
Sõna on seeme.
Ta ütleb: "Kui teil oleks sinepiseemnegi võrra usku."
Sinepiseemne jagu on mul ikka usku.
Võiksite siis öelda mooruspuule,
et see kerkiks ja viskaks end merre ning see kuulaks teie sõna.
Seejärel ütleb ta, et seeme on Sõna.
See on täiesti uus vaatenurk Jumala Sõnale.
Jumala Sõna on seeme.
Mis asi on seeme?
Seeme tuleb panna mulda, et sellest kasvaks midagi.
Mõtle, kui väike on seeme. - Eriti sinepiseeme on pisike.
Kui sa paned selle mulda, võib sellest isegi puu kasvada.
Sellest kasvab midagi imelist.
Imeilus lill pisikesest seemnest, mis on nagu väikene liivatera.
Selles on tohutu vägi.
Tohutu loomisjõud ja muutusevägi.
Kui räägime Jumala riigist ja sellest et soovime
Jumala riigi asju oma ellu, siis see algab seemnest.
Markuse 4:11 ütleb Ta tähendamissõna kohalt ka seda,
et jüngritele on antud teada Jumala riigi saladusi.
See jutt seemnest on üks Jumala riigi saladustest.
Kui soovid, et Sinu elus usk mingil moel sünniks ja kasvaks,
olgu tervenemise või majanduslike asjade teemal -
need on enamasti valdkonnad, millega me võitleme -,
siis see algab seemnest, mis on Jumala Sõna.
Kui vaatame tähendamissõna külvajast,
võib see avalduda sulle hoopis uuel moel.
Luuka evangeelium 8:5: "Külvaja läks välja oma seemet külvama.
Ja külvamisel pudenes osa seemet tee äärde
ning tallati ära ja taeva linnud nokkisid selle."
Teeäärset asja ma mõistan.
Sageli mingit jutlust kuulates
läheb üheksakümmend protsenti ühest kõrvast sisse ja teisest välja.
See kukub küll täiesti suveräänselt tee äärde
ega ei mõjuta minu elus üldsegi midagi.
Jeesus seletab seda Luuka evangeeliumis 8:12 nii:
"Teeäärsed on need, kes kuulevad, aga pärast tuleb kurat
ja võtab sõna ära nende südamest, et nad ei usuks ega pääseks."
See kirjeldabki seda, et Sõna on seeme.
Kui kuulutatakse evangeeliumi, mõnede inimeste südamed on avali,
võtavad selle vastu, usuvad seda ja saavad päästetud.
Teised seda ei tee
ja vaenlane võtab selle kohe ära, et see ei kannaks mingit vilja.
Hea on mõista, et see ei käi ainult pääste kohta.
Kui kuuled jutlust Jumala tervendavast väest
ja Jumala soovist tervendada või jumalikust majapidamisest
ning jumalikust hoolitsusest, siis iga kirjakoht on kui seeme.
Kui see langeb heasse pinnasesse, siis see toodab usku ja imesid.
"Ja osa kukkus kivisele maale, kus sel polnud palju mulda,
ja see tärkas kohe, sest sel polnud sügavat mulda,
ent kui päike tõusis, siis see närtsis ja kuivas ära,
sest sel ei olnud juurt."
Sellel polnud juurt ja see kuivas.
Teame kõik, et juur tuleb veidikese aja pärast.
Kui külvan seemne, siis juur ei kasva kohe.
Selleks on vaja aega.
Peab kuulama mitu korda.
Kui mina kuulsin näiteks
seda tervenemise teemat, olin täiesti rabatud.
Kas kristlased on hullud?
Olen kahekümneaastane ja pole sellest midagi kuulnud.
Millest nad õieti räägivad, sest arst saab ju ainsana aidata?
Mul tekkis ikkagi huvi selle vastu.
Kuulsin kellegi tunnistust,
kes oli tervenenud palve kaudu Jeesuse nimel.
Olin skeptiline, aga kuulasin siiski.
Kuulasin veel veidi enam
ja hakkasin selle kohta lugema ning olin tohutus hämmingus,
et maailmas on palju inimesi, kes on tervenenud palve kaudu.
Siis vaatasin Youtubest
ja olin veel rohkem hämmingus, kui nägin tavalisi noori,
kes panevad tänaval käed haigete peale ja need tervenevad.
Siis avasin Jesaja 53. peatüki
ja hakkasin lugema, mis seal on kirjutatud.
Seal öeldakse, et Jeesus kandis ära ka meie haigused.
Mida rohkem ma seda uurin, seda eredamalt tuluke põleb.
Jeesus on ju sama eile, täna ja igavesti.
Ta on minuga koos, ja teadagi on Ta tõusnud surnuist,
siis miks ei võiks see sama vägi mõjuda ka täna.
Süda avaneb, usk tõuseb ja hakkan palvetama enese eest.
Palvetasin sihikindlalt, sest tahtsin seda sama saada.
Tervenemised hakkasid sündima ning Jeesus hakkas tervendama.
Nii mind, mu lapsi ja sõpru ning naabreid.
See on nii oluline asi.
See on nii julgustav, sest see annab meile lootust.
Võime saada läbimurdeid, aga me vajame usku.
Kui me vajame usku, peab see kusagilt tulema.
See võib tulla.
Iga Jumala Sõna on seeme,
mis toodab vilja selle seemne liigi järele.
Seda viimast võrdlust selgitab Jeesus nii:
"Kaljupealsed on need, kes kuuldes võtavad
sõna rõõmuga vastu, ent neil ei ole juurt,
üürikest aega nad usuvad, ent kiusatuse ajal taganevad ära."
Ka meil on väljakutseid, aga Jumala Sõna on ikkagi sama.
Alati sama.
Väljakutsete keskel olles, kui neid muudkui tuleb,
kui haarad neist kinni ja innustud, et ka mina võin nüüd terveneda
ja ometi näib, et midagi ei juhtu, siis just sel hetkel peame minema
tagasi selle kirjakoha juurde ning külvama seda uuesti
ja kuulama veel rohkem, et meie usk saaks taas kindlamaks.
Kuidas jaksame ja peame vastu, kui oleme hädas ning on raske,
kui olen täiesti üksinda ja tunnen, et sellest ei tule midagi välja.
Just siis vajame julgustust.
Just siis kui loeme seda ning saame julgustust.
Iga kord.
See on iga kord seeme,
mis mingil viisil puudutab ja annab jõudu mitte alla anda.
Ära anna alla, Joy!
Ära anna alla.
Mine muudkui edasi.
Tähendamissõna läheb edasi: "Ja osa kukkus ohakate keskele,
ja samal ajal tärganud ohakad lämmatasid selle."
Mida see tähendab?
Markuse evangeelium 4:18-19: "Ja teised on need,
mis ohakate sekka külvati: need on sellised,
kes sõna küll kuulevad, ent selle ajastu muretsemised.."
See on tuttav lugu.
"rikkuse petlik ahvatlus ja mitmesugused muud himud
haaravad neid ja lämmatavad sõna ära ning see jääb viljatuks."
Kõik need mured, vaevad, hirmud ja hädad.
Ka teised toredad videod, mida on ka Youtubes
või televisioonisaated ja muu tegevus mõjub nii,
et ma enam ei jaksa ega meenuta seda.
Kogu elu virrvarr täidab mu mõtted
ja see imeline, vägev, muutev seeme ei saa toota muutvat väge mu elus.
Ma pean siis valima selle,
et külvan Sõna just sellel alal, kuhu ma seda vajan.
Ma muudkui külvan seda
ja lähen selle juurde õhtu otsa internetis surfamise asemel.
Õnneks sina ei surfa eriti palju internetis.
Vahetevahel ma ikka vaatan videoid kassidest.
Siin on mõeldud, et ohakad lämmatavad seemne.
Need ohakad võivad kahjuks olla ka inimesed.
Mäletan, et kui hakkasime uskuma tervenemisesse,
oli alati neid, kes ütlesid, et nii rumal ei saa ju olla,
sest imed sündisid, kui Jeesus käis maa peal, kuid ei sünni enam.
Inimesed üritavad tahtmatult lämmatada selle usu.
Ära lase neil seda teha.
Jumala Sõna on sama eile, täna ja igavesti ning toimib alati,
sõltumata sellest, millisel sajandil me elame.
See on täiesti sama.
Siin toodi kolm näidet ja Jeesus ei räägi
tähendamissõna selleks, et kedagi maha materdada
vaid et meid julgustada võitlema usu eest, mis meil on.
Seejärel ütleb Ta Luuka evangeeliumis 8:15:
"Aga mis on heas mullas, on need, kes sõna kuuldes seda
kaunis ja heas südames säilitavad ja kannatlikkuses vilja kannavad."
Olemas on ka hea maapind.
See maapind on meie süda.
Jutt ei käi mullapinnast vaid meie elavast südamest.
Jumal tahab rääkida sinu ja minu südame vastu.
Süda on see, mis usub.
Süda on see maapind, kus Sõna saab juurduda ja idaneda.
See külvatakse südamesse, kus Sõna juurdub ja kasvab.
Me süda seejärel innustub ning saab julgust.
Usk kasvab ja tugevneb Jumala Sõna kuulmisest ning ülistusest.
Kasvab ja saab tugevamaks ning seejärel kannab imelist vilja.
Markuse evangeeliumis on kirjas: "sõna kuulevad ja omaks võtavad".
Pean ütlema, et oleme olnud üsna lapsemeelsed.
Meil on olnud väga suured vajadused
ja meil polnud kedagi teist, kes oleks meid hädast päästnud.
Me oleme olnud sunnitud võtma tõsiselt Jumala Sõna,
et Jumal täidab oma rikkust mööda kõik minu vajadused.
Kui Ta ütleb, et paluge ja teile antakse,
siis ma võtan sellest peaaegu vägisi kinni.
Väljakutsed on suured ja olukorrad ning hääled kinnitavad,
et midagi head ei juhtu, kõik läheb kindlasti rappa
ning tekib masendus, mure ja kõik muu.
Oleks nii lihtne jääda elu lõpuni teki alla.
Kui ma ei taha jääda teki alla ning olen kuulnud mõnda kirjakohta,
siis tuleb sellest tõsiselt kinni haarata ning muudkui külvata.
Üha uuesti külvata ja öelda: "Jeesus, Sa elad ja oled öelnud,
Issand, seisan Su Sõna peal ning olen jonnakas nagu eesel."
Ma seisan selle Sõna peal ja nii on imesid sündinud.
See on nii võimas.
Päris jube, et see saab meie jaoks nii tavaliseks asjaks,
et imed on osa meie argipäevaelust.
Mis on selles jubedat on? - Kas see on päris seaduslik?
Ma ei tea, aga tuleb sellega ära harjuda.
See innustab mind alati,
sest see räägib sellest, et meil kõikidel on oma maapind.
Meil on süda ja seeme.
Võime võtta Piibli
ja külvata just selliseid seemneid, mida vajame kas tervenemisest
majanduslikust varustusest, päästest või millestki muust.
Me võime asja suhtes midagi teha.
Meil on maapind ja Piibel ütleb: et "kes sõna kuuldes seda
kaunis ja heas südames säilitavad ja kannatlikkuses vilja kannavad."
Vili ei tule äkitselt, vaid seeme kasvatab esmalt juurt.
Tasapisi tekib üks pisikene leht ning taim kasvab vähehaaval.
Mingil ajal hakkab see ka kandma vilja.
Samamoodi kui põllumehega pole meie töö toota vilja.
Meil on maapind ja seeme ning külvame seemned mulda
ja nagu põllumehed loodame, et seeme kasvab ja kannab vilja.
See on kirjas Markuse evangeeliumis 4:26:
"Ja Jeesus ütles: "Nõnda on Jumala riik.."
Jällegi on jutt Jumala riigist.
Ta ei räägi siin Jeesusest.
Nõnda on Jumala riik, mis on midagi enamat.
Mida see sisaldab?
Ma tahan kõike, mis selles on.
"Nõnda on Jumala riik: nagu inimene viskab seemne maa peale.."
Jumala riik saab alguse seemnest.
"ning heidab magama ja ärkab üles öösel ja päeval.."
Me võime ise magada ega pea kogu öö stressis olema.
"ning heidab magama ja ärkab üles öösel ja päeval,
ning seeme tärkab ja loob pea, nõnda et inimene ei tea, kuidas."
Ma ei pea teadma, kuidas ime sünnib või kust see tuleb.
Mul ei tasu seda mõteldagi,
kelle kaudu see võiks tulla, kui palun näiteks endale arvutit.
Kas see tuleb selle naabri kaudu või kuidas Jumal selle korraldab?
Seda ei tasu üldse mõtelda.
"Maa kannab vilja iseenesest,
esmalt orast, seejärel päid, seejärel täit nisutera pea sees.
Aga niipea kui vili on küps,
saadab ta sirbi, sest lõikusaeg on käes."
Ta jätkab Matteuse evangeeliumis 4:30-32:
"Millega võiksime võrrelda Jumala riiki
või millise tähendamissõnaga teda kujutaksime?
Sinepiivakesega, mis on, kui see külvatakse maha,
väiksem kõigist seemneist maa peal."
Paljud mõtlevad, et Piibel on täiesti mõttetu raamat.
Kusagil raamaturiiulis on ehk vanematelt saadud Piibel
ja kogub seal tolmu, sest kes ikka Piiblit loeks.
Kindlasti mitte.
See tundub tühine ja mõttetu.
"väiksem kõigist seemneist maa peal.
Ent kui see on külvatud, siis see sirgub
ja kasvab suuremaks kõigist taimedest aias ja ajab suured oksad,
nii et taeva linnud võivad teha pesa selle varjus."
Ma soovin, et minu elu võiks olla selline.
See oleks nagu kaunis puu, kuhu taeva linnud saavad pesa teha.
Pesitseda mu väikese oksa varjus ja ka mina võiks kanda vilja.
Ma soovin seda. - Sa kannadki juba.
Vähemasti soovin seda ja vähemalt ma külvan.
See, mida äsja lugesid, on julgustav.
Täpselt nagu lugesid, et meie asi pole täiest jõust püüda vilja toota.
Kirjakohas oli öeldud, et inimene ise ei teagi.
Ta lihtsalt külvab ja vili tärkab iseenesest.
Võin omast elust
tunnistada tervenemise teemal, et vili ei tulnud nii äkitselt.
Mida rohkem ma kuulasin
õpetust tervenemise kohta, mida rohkem uurisin Jumala Sõna
ja mida Jeesus päriselt tegi, ütles ja õpetas,
seda kindlamaks sai mu usk selles valdkonnas.
Pärast seda olen näinud isegi mitmeid inimesi tervenevat
selle järel, kui olen palvetanud nende eest.
Minu usk kannab vilja iseenesest.
Just enne seda saadet
helistas mulle üks inimene, kes oli masendunud.
Ta vaevles üle kümne aasta masenduse all.
Tema hääl kõlas masendunult telefonis.
Küsisin, kas ta tahab sellest vabaks saada.
Jah, tahan küll!
Kas usud, et Jeesus tahab su just vabastada täna?
Usun, usun.
Käskisin masendusel lahkuda Jeesuse nimel
ja kogesin vaimus kuidas rahu laskus ta üle
ning imeline Püha Vaimu rõõm pani ta lausa telefonis naerma.
Küsisin, kas see lahkus, ja Ta ütles, et lahkus täielikult.
Ma ei saaks sedasi teha, kui poleks näinud Sõnast,
et see on Jumala tahe ja saanud usku sellesse,
et Jumal ei taha, et keegi oleks masenduses.
Ta tahab, et kõik on vabad.
Sõna ütleb, et vabaduseks on Kristus meid vabastanud.
See näitab, et Jeesus tahab, et igaüks oleks vaba.
Sel juhul on mul usku palvetada, et igasugune masendus kaoks.
See kaobki.
Tänu Issandale.
Nüüd palvetame.
Tänu, Taevaisa, et me kõik,
ükskõik, mis olukorras me ka oleks, võib saada abi.
Tänu, et abi leidub Sinu Sõnas.
Tänu, et kõik Jumala tõotused
on Jeesuses Kristuses meie omad ja kuuluvad meile.
Need on Temas jah ja aamen.
Tänu, Issand, et Su Sõna on see seeme,
mis tekitab usku, mis võidab ära maailma.
Tema haavade kaudu me oleme saanud terveks.
Issand on see, kes täidab kõik meie vajadused oma rikkust mööda.
Juba need kaks seemet on imelised seemned.
Tänu, Issand, et saame külvata Su Sõna me südameisse.
Tänu, et saame külvata ja külvata.
Me süda saab julgustust Su Sõnast ja see saab kanda imelist vilja.
Tänu, Issand, et saame tuua täna
Su palge ette igaühe, kes on haige.
Issand, tänan, et saame koos
kanda siin kõik meie sõbrad sinu armu aujärje ette.
Issand me palume praegu, et samal kombel nagu Sa,
Jeesus, kõndisid siin maa peal, paneksid oma tervendava käe
Jeesuse nimel just praegu igaühe peale, kes on haige.
Kui oled kodus, võid panna oma käe haige koha peale.
Tänu, Issand, et Sina elad siin meiega koos
ja Sina oled seal igaühe kodus nüüd sel hetkel.
Tänu, Issand, et puudutad vaatajaid just praegu
oma Püha Vaimu tervendava väega Jeesuse nimel.
Tänu, Issand, et Su ülestõusmisvägi saab praegusel hetkel voolata
ning teha kõik taas endiseks Jeesuse nimel.
Issand, sõitleme praegu Jeesuse nimel igat haigust.
Võtame autoriteedi iga haiguse üle Jeesuse nimel.
Tänu, Issand, et Sa oled tõesti
sama armastav, imeline ja tervendav Jeesus.
Tänu, Issand, rahu ja hingamise eest.
Jeesuse nimel, aamen.
Ole õnnistatud, aamen.
TV7 on saanud positiivset tagasisidet saatesarja "Jumal kõneleb" kohta.
Näeme, et Jumal tegutseb saatesarja kaudu ja aitab inimesi.
Sain väga õnnistatud saatesarja "Jumal kõneleb" kaudu.
Tänu Cedercreutzidele
pühendumise eest kuulutada Jumala Sõna.
Sain sügava rahu osaliseks.
Räägite valitud mõtteid, mitte tühje sõnu.
Olete imeliselt siirad ja julgete end avada.
Minu meelest on hea, et tegutsete abielupaarina.
Rõõm on näha, kuidas toetate teineteist
ja toote sellega saatesse ühe imelise tasakaalu.
Tundub, et muule heale lisaks saan ka head eeskuju abieluks.
Suur tänu, Jan ja Joy.
Aitäh, Jan ja Joy õnnistava saatesarja eest.
Tahan tänada ka ennekõike
Kristuse armastuse eest, mida imelisel viisil vahendate.
Kutsume sind, kallis vaataja, aitama nii palves kui rahaliselt.
Võid helistades numbrile 9001777 annetada 7 eurot Eesti kanalile.
Võid kasutada ka kontonumbreid, mida näed peatselt ekraanil.
Aitäh toetuse eest!
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin